
REFERAT

privind aprobarea documentaţiei tehnico economice şi a devizului general pentru realizarea obiectivului de investiţii „ Reabilitarea  Pieţei Iosefin” elaborat de către S.C.IPROTIM S. A. în cadrul Contractului de Servicii nr. 12 din 03.04.2008
Piaţa municipală en-detail Iosefin situată în cartierul cu acelaşi nume, unul din cele mai importante cartiere istorice  ale municipiului, este una din cele mai mari şi aglomerate  pieţe din Timişoara. În momentul de fată, piaţa găzduieşte peste 300 de comercianţi en-detail.  Piaţa este amplasată pe  str. Vacarescu,  de la intersecţia cu bulevardul Regele Carol I până la intersecţia cu Splaiul T. Vladimirescu. Locurile de parcare prevazute la cele doua intersecţii mai sus menţionate sunt insuficiente pentru numarul mare de comercianţi si clienţi. Atat circulaţia auto cât şi cea pietonală se desfăşoară în condiţii nesatisfacatoare, de aici rezultând un inconfort sporit pentru clienţi , comercianţi dar si pentru locuitorii zonei. Desi în zona sunt clădiri istorice remarcabile prin frumusetea lor, acestea nu pot fi puse în valoare datorita  densitatii mari de constructii şi aglomeratiei permanent din piaţă.

Prin HCL nr. 414 din 23.12.2002, Consiliul Local al Municipiului Timişoara a adoptat Studiul de Fezabilitate privind constituirea Pieţei de Gros Timişoara şi reabilitarea Pieţei Iosefin. Reabilitarea Pieţei Iosefin (Vacarescu) constituie clauză contractuală în cadrul Acordului de Finanţare  din 03.12.2003 încheiat între Kreditanstalt für Wiederaufbau (KfW) şi PMT în vederea realizării Pieţei de Gros. 

Din motive obiective, independente de voinţa noastră, regimul juridic a două din parcelele cuprinse în amplasamentul studiat conform SF mai sus menţionat şi  PUD aprobat prin HCL nr. 334/25.09.2007, nu s-a rezolvat în favoarea municipalităţii. Acest fapt precum şi trecerea anilor care au subliniat necesitatea realizării unei clădiri moderne în care sa funcţioneze o piaţa la standarde europene, au condus la modificarea dimensiunilor şi configuraţiei construcţiei  şi adoptarea unei soluţii tehnice relizabile pe două din cele patru parcele studiate iniţial. 
Luând în considerare importanţa economică şi istorică a zonei precum şi integrarea cartierului Iosefin   într-o politică coerentă de dezvoltare economică şi socială atât la nivel local, cât şi regional sau naţional, se propun următoarele intervenţii:

- demolarea halelor şi construcţiilor existente;

- asanarea imaginii zonei şi punerea în valoare a sitului şi clădirilor istorice existente;

- realizarea unei construcţii S+ P+2E în care să funcţioneze o piaţă agroalimentară la  standarde europene;

- redeschiderea circulaţiei auto, amenajarea  de locuri de parcare şi spaţii verzi şi înlocuirea reţelelor edilitare  pe str. Vacarescu pe tronsonul cuprins între Bd. Regele Carol (aspect ce se studiază în cadrul altei componente a proiectului); 

Având în vedere aspectele mai sus menţionate şi cunoscând  faptul că documentaţia tehnico economică elaborată de către S.C. IPROTIM S.A., în baza contractului de prestare de servicii nr. 12 din 03.04.2008 , constituie  etapa primordială în derularea investiţiei, 

Propunem 
comisiilor din cadrul Consiliului Local al Municipiului Timişoara

Aprobarea documentaţiei tehnico-economice şi devizului general pentru realizarea obiectivului de investiţii„ Reabilitarea  Pieţei Iosefin” în valoare de 20.781.694 lei respectiv 4.893.956 euro (TVA inclus), elaborat de către S.C.IPROTIM S.A. în cadrul Contractului de Servicii nr. 12 din 03.04.2008, cu principalii indicatori tehnico-economici prevăzuţi în Anexa 1 care face parte integrantă din prezenta hotărâre.

